《寄宣守内翰汪彦章》
宋代·李正民

中朝旧德号儒宗，凤阁鸾台揖下风。梦寐升沉十年事，岁寒情分两人同。

竹篱茅舍穷愁我，红旆油幢富贵公。应有澄江如练白，愿凭尺素寄冥鸿。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。